cyanic-selkie/wikianc huggingface dataset:
Akkwedott ta' Pontcysyllte
L-istruttura tal-ġebel u tal-ħadid fondut bi 18-il arkata tintuża minn dgħajjes dojoq u tlestiet fl-1805 wara għaxar snin ta' disinn u ta' kostruzzjoni. L-akkwedott huwa wiesgħa 3.7 metri u huwa l-itwal akkwedott fir-Renju Unit u l-ogħla akkwedott b'kanal fid-dinja. Fuq naħa waħda tal-kanal fuq l-akkwedott hemm passaġġ għall-persuni bil-mixi.
L-istruttura hija binja elenkata bħala tal-Ewwel Grad u hija Sit ta' Wirt Dinji tal-UNESCO.
Etimoloġija
L-isem Pontcysyllte huwa l-ekwivalenti Welsh għal "Pont ta' Cysyllte". Cysyllte huwa t-territorju tar-raħal tal-parroċċa antika ta' Llangollen fejn kien jinsab it-tarf tan-Nofsinhar tal-pont. It-tarf tat-Tramuntana tal-pont kien jinsab fit-territorju tar-raħal ta' Trefor Isaf tal-parroċċa antika ta' Llangollen.
Traduzzjonijiet oħra bħall-"Pont f'Salib it-Toroq" jew il-"Pont ta' Kollegament" huma etimoloġija falza moderna, li rriżultaw mix-xebħ apparenti tal-isem mal-kelma cysylltau (il-plural ta' cyswllt) li tfisser kollegamenti jew konnessjonijiet.
Storja
xellug|daqsminuri|275x275px|L-Akkwedott ta' Pontcysyllte minn isfel L-akkwedott ġie ddisinjat mill-inġiniera ċivili Thomas Telford u William Jessop għal post qrib salib it-toroq tas-seklu 18 magħruf bħala Pont Cysyllte. Wara li r-rotta għolja fuq l-art fil-Punent ġiet approvata, il-pjan oriġinali kien li jinħolqu serje ta' mgħalaq fuq iż-żewġ naħat tal-wied sa diga bil-Kanal ta' Ellesmere sax-xmara Dee. Wara li Telford ġie mqabbad għat-twettiq tax-xogħlijiet, il-pjan inbidel għal akkwedott li kellu joħloq passaġġ fuq l-ilma mingħajr interruzzjonijiet minn naħa għall-oħra tal-wied. Minkejja x-xettiċiżmu pubbliku konsiderevoli, Telford kien kunfidenti li l-metodu ta' kostruzzjoni tiegħu kien se jaħdem għaliex preċedentement kien diġà bena akkwedott ieħor b'qafas tal-ħadid fondut – l-Akkwedott ta' Longdon-on-Tern fuq il-Kanal ta' Shrewsbury. daqsminuri|Plakka tal-akkwedott L-akkwedott kien wieħed mill-ewwel kisbiet kbar tal-inġinerija ċivili li wettaq Telford, li kien qed isir wieħed mill-inġiniera ċivili industrijali minn ta' quddiem fir-Renju Unit; għalkemm ix-xogħol tiegħu kien sorveljat minn Jessop, inġinier tal-kanali li kellu iktar esperjenza minnu. Il-materjal tal-ħadid ġie pprovdut minn William Hazledine mill-fonderiji tiegħu f'Shrewsbury u f'Cefn Mawr fil-qrib. Ix-xogħol, li ħa madwar għaxar snin mid-disinn sal-kostruzzjoni, sewa madwar £47,000. Aġġustat għall-inflazzjoni dan l-ammont huwa ekwivalenti għal mhux iktar minn £3,840,000 fl-2019, iżda kien jirrappreżenta investiment kbir meta mqabbel mal-Prodott Domestiku Gross kontemporanju ta' xi £400 miljun.
L-Akkwedott ta' Pontcysyllte nfetaħ uffiċjalment għat-traffiku fis-26 ta' Novembru 1805. Plakka li tfakkar l-inawgurazzjoni tiegħu tgħid:"In-nobbiltà u l-aristokrazija tal-art, flimkien mal-Kontej tal-inħawi, ingħaqdu fl-isforzi tagħhom għall-interessi kummerċjali kbar ta' dan il-pajjiż. Għall-ħolqien ta' passaġġ u kollegament bejn l-Ingilterra u t-Trammuntana ta' Wales li huwa navigabbli fuq tliet xmajjar, Severne, Dee u Mersey, għall-benefiċċju reċiproku tal-agrikoltura u l-kummerċ, fil-25 ta' Lulju MDCCXCV [1795] tqiegħdet l-ewwel ġebla ta' dan l-akkwedott ta' Pontcysyllty [spellut ħażin]. Dan meta Richard Myddelton ta' Chirk, Esq, M.P., wieħed mill-patruni oriġinali tal-Kanal ta' Ellesmere kien Lord, u matul ir-renju tas-Sovran Ġorġ it-Tielet. U meta l-ekwità tal-liġijiet, u s-sigurtà tal-proprjetà, ippromwovew il-benesseri ġenerali tan-nazzjon. Filwaqt li l-arti u x-xjenzi ffjorixxew permezz tal-patroċinju tiegħu u l-ħajja ċivili ġiet imtejba bis-saħħa tal-eżempju tiegħu."Il-pont huwa twil 307 metri, huwa wiesa’ 3.7 metri u huwa fond 1.60 metru. Jikkonsisti minn qafas tal-ħadid fondut mirfud 38 metru 'l fuq mix-xmara fuq arkati tal-ħadid mirfuda fuq 18-il pilastru tal-ġebel. Kull waħda mit-18-il arkata hija wiesgħa 16-il metru. Bit-tlestija tal-akkwedott, il-fażi li jmiss tal-kanal kellha tkun il-kontinwazzjoni tal-linja sal-Wied ta' Moss f'Wrexham fejn Telford kien bena lag-ġibjun fl-1796. Dan kellu jipprovdi l-ilma għat-tul tal-kanal bejn il-Baċir ta' Trevor u Chester. Il-pjan li tinbena din is-sezzjoni ġie kkanċellat fl-1798, u l-ġibjun iżolat u mogħdija navigabbli bejn Ffrwd u baċir f'Summerhill ġew abbandunati. Fdalijiet tal-kanal ta' alimentazzjoni mill-ġibjun huma viżibbli f'Gwersyllt. Triq fil-villaġġ għadha msemmija Triq il-Kanal (bil-Welsh: Heol Camlas). Il-kostruzzjoni fiżika saret minn John Simpson (miet fl-1815) minn Shrewsbury. xellug|daqsminuri|258x258px|L-Akkwedott ta' Longdon-on-Tern fuq il-Kanal ta' Shrewsbury Peress li l-proġett ma ġiex komplut, il-Baċir ta' Trevor ftit lil hinn mill-Akkwedott ta' Pontcysyllte sar it-terminus tat-Tramuntana tal-kanal. Fl-1808 tlesta kanal ta' alimentazzjoni biex jitwassal l-ilma mix-xmara Dee ħdejn Llangollen. Sabiex tinżamm provvista kontinwa, Telford bena qisha kaskata artifiċjali magħrufa bħala l-Kaskata tan-Nagħla (bl-Ingliż: Horseshoe Falls) ħdejn Llantysilio biex jinżamm l-għoli tal-ilma meħtieġ.
Sussegwentement, fis-snin 20 tas-seklu 19 inbena l-Kanal ta' Plas Kynaston biex jaqdi lill-industrija fiż-żoni ta' Cefn Mawr u Rhosymedre. Jaf kien hemm estensjoni oħra tal-kanal (dik ta' "Ward") iżda ma fadalx rekords dettaljati. It-traffiku tal-merkanzija kien jitwassal sal-kanal permezz tat-Tramm ta' Ruabon Brook li kien jitla' lejn Acrefair u Plas Bennion. Din il-linja ferrovjarja eventwalment ġiet immodernizzata għat-tħaddim bl-istim u ġiet estiża sa Rhosllannerchrugog u Wrexham.
Fl-1844, l-Ellesmere and Chester Canal Company, li kellha s-sjieda tal-kanali wesgħin mill-Port ta' Ellesmere sa Chester u minn Chester sa Nantwich, b'fergħa lejn Middlewich, bdew id-diskussjonijiet mal-Kanal dejjaq f'Salib it-Toroq ta' Birmingham u Liverpool, li kien jgħaddi minn Nantwich sa Autherley, fejn kien jingħaqad mal-Kanal ta' Staffordshire u ta' Worcestershire. Iż-żewġ kumpaniji kienu dejjem jaħdmu flimkien sabiex iżommu l-profitti tagħhom kontra l-kompetizzjoni mil-linji ferrovjarji, u l-amalgamazzjoni kienet tidher bħala l-pass loġiku. Sa Awwissu ntlaħaq qbil bejn iż-żewġ kumpaniji, li mbagħad talbu Att Privat tal-Parlament biex jawtorizza l-qbil. Dan inkiseb fit-8 ta' Mejju 1845, meta ġiet iffurmata l-Ellesmere and Chester Canal Company.
Fl-1846, il-kanal u l-akkwedott saru parti mill-Shropshire Union Railways and Canal Company. Iżda l-intenzjoni tal-fużjoni kienet li jinbnew linji ferrovjarji rħas, billi jintużaw ir-rotot eżistenti tal-kanali li kellhom is-sjieda tagħhom. Sal-1849, il-pjan li l-kanali jiġu kkonvertiti f'linji ferrovjarji ma tkompliex. Peress li l-akkwedott kien fil-biċċa l-kbira tiegħu f'żona moqdija mil-linji ferrovjarji bis-sjieda tal-Great Western Railway, l-LNWR ma kellhiex problemi li l-kanal jibqa' miftuħ sakemm jibqa' jagħmel profitt. Mal-bidu tal-Ewwel Gwerra Dinjija fl-1914, il-Unjin ta' Shropshire – li kien parti minnha l-Akkwedott ta' Pontcysyllte – ħadmet għall-isforz tal-gwerra bil-flotta tagħha ta' iktar minn 450 dgħajsa dejqa.
L-akkwedott ġie salvat (minkejja l-għeluq uffiċjali għat-traffiku tal-passaġġ fuq l-ilma) minħabba li kien għadu meħtieġ biex jalimenta l-ilma għall-bqija tal-kanal tal-Unjin ta' Shropshire. L-akkwedott kien iwassal ukoll l-ilma għax-xorb lejn ġibjun f'Hurleston. Fl-1955, il-Mid & South East Cheshire Water Board qabel li jieħu ħsieb il-manutenzjoni tal-kanal biex il-futur tiegħu jibqa' żgurat.
Fit-tieni nofs tas-seklu 20, it-traffiku tad-dgħajjes rikreattivi beda jiżdied. F'eżerċizzju ta' rebranding min-naħa ta' British Waterways fis-snin 80 tas-seklu 20, l-eks passaġġ fuq l-ilma industrijali ngħata l-isem ġdid ta' Kanal ta' Llangollen. Minn dak iż-żmien, l-akkwedott sar wieħed mill-iktar kanali popolari għat-turisti interni u internazzjonali fir-Renju Unit minħabba l-arkitettura u x-xenarji tiegħu. L-Akkwedott ta' Pontcysyllte issa huwa amministrat u ġestit mill-Canal & River Trust (magħruf bħala Glandŵr Cymru f'Wales). Fiż-żona ntlemħu wkoll il-lontri.
Kostruzzjoni u manutenzjoni
daqsminuri|256x256px|L-Akkwedott ta' Pontcysyllte mill-ajru Għat-tkaħħil intużaw il-ġebla tal-ġir, l-ilma u d-demm tal-gniedes. Id-demm u l-estratti tad-demm bl-emoglobina ntużaw fl-industrija tal-kostruzzjoni u tal-bini minn żmien il-qedem bħala kollojdi li minnhom tgħaddi l-arja sabiex b'mod irħis jissaħħaħ it-tkaħħil espost għaċ-ċikli tat-temperaturi ta' ffriżar u ta' tidwib tas-silġ.
Fl-inħawi ta' Cefn Mawr ġie skopert blat ramli b'kontenut għoli tal-kwarz fil-post fejn minn dak iż-żmien inbena l-grawnd il-ġdid tal-futbol taċ-Cefn Druids. Magħruf lokalment bħala l-"Blata", il-blat ramli kien jiġi estratt u jinħadem hemmhekk f'bosta għamliet differenti skont it-talba tal-arkitetti. Ħafna fdalijiet tax-xogħol fil-blat għadhom viżibbli tul Triq il-Blat (bl-Ingliż: Rock Road) li tikkollega Rhosymedre ma' Plas Madoc.
L-arkati tal-irfid, erba' għal kull medda, għandhom għamla ta' kustilji tal-ħadid fondut, u kull waħda hija fonduta bi tliet komponenti flimkien mal-arkati esterni li huma fonduti flimkien ma' qisha għanqbuta sħiħa biex ikollhom iktar saħħa, b'piż addizzjonali. L-użu tal-ħadid fondut b'dan il-mod, l-istess bħalma jsir fil-ħnejjiet tal-ġebel, jisfrutta s-saħħa tal-materjal fil-kompressjoni. Tingħata l-impressjoni wkoll li hemm iktar solidità milli kieku l-għanqbuta ma kinitx sħiħa jew kieku kienet imtaqqba. Din l-impressjoni hija mtejba bl-arranġament ta' strippi ta' iktar ħadid inkorporati fil-ħadid fondut, irranġati qishom ġonturi bejn il-komponenti tal-arkati.
Il-pjanċi fonduti huma mimdudin b'mod trasversali biex jiffurmaw il-qiegħ tal-kanal. Il-parti orizzontali tal-akkwedott mhijiex issikkata mal-arkati, iżda biċċiet tal-ħadid huma fonduti fil-pjanċi biex joqogħdu fuq l-arkati b'għamla ta' kustilji sabiex ma jkunx hemm moviment. L-akkwedott tħalla għal sitt xhur bl-ilma ġo fih biex jiġi żgurat li huwa ssiġillat tajjeb. Karatteristika tal-akkwedott-kanal, f'kuntrast ma' triq jew linja ferrovjarja, hi li l-istress tat-tagħbija vertikali huwa virtwalment kostanti. Skont il-prinċipju ta' Arkimede, il-massa (piż) ta' dgħajsa u l-merkanzija ġo fiha fuq il-pont timbotta massa ugwali ta' ilma 'l barra mill-pont.
Il-mogħdija tal-irmonk hija armata 'l fuq mill-ilma, bit-tarf ta' ġewwa mgħobbi fuq pilastri tal-ħadid fondut fil-parti orizzontali tal-akkwedott. Dan l-arranġament jippermetti li l-ilma li jiġi mċaqlaq mill-passaġġ ta' dgħajsa dejqa, ifur faċilment taħt il-mogħdija tal-irmonk u madwar id-dgħajsa, u b'hekk il-passaġġ isir b'mod relattivament ħieles. Il-persuni bil-mixi, u fl-imgħoddi ż-żwiemel li kienu jintużaw għall-irmonk, huma protetti milli jaqgħu mill-akkwedott b'qisu ċint tal-ħadid b'poġġaman fuq it-tarf ta' barra tal-mogħdija tal-irmonk, iżda t-toqob fil-flanġ ta' fuq tan-naħa l-oħra tal-parti orizzontali tal-akkwedott, fejn seta' wkoll jitwaħħal ċint tal-ħadid, qatt ma ntużaw. Il-ġnub tal-parti orizzontali jgħolew biss madwar 15-il ċentimetru 'l fuq mil-livell tal-ilma, inqas mill-fond tal-bord ta' dgħajsa dejqa vojta, għalhekk il-kaptan tad-dgħajsa ma jkollu l-ebda protezzjoni viżiva mill-impressjoni li qiegħed f'xifer abiss. Il-parti orizzontali tal-Akkwedott ta' Cosgrove għandu struttura simili, għalkemm isserraħ fuq riffieda minflok arkati tal-ħadid u hija ferm inqas għolja.
Kull ħames snin, it-truf tal-akkwedott jingħalqu u tapp f'wieħed mill-ogħla komponenti jinfetaħ biex jitbattal l-ilma tal-kanal fix-xmara Dee ta' taħtu, sabiex b'hekk il-parti orizzontali tal-akkwedott tkun tista' tiġi spezzjonata u tkun tista' ssir il-manutenzjoni meħtieġa.
Sit ta' Wirt Dinji
daqsminuri|258x258px|L-Akkwedott ta' Pontcysyllte u l-kanal ta' Cefn Mawr L-akkwedott u l-artijiet tal-madwar ġew ippreżentati bħala sit indikattiv biex jitqies għall-istatus ta' Sit ta' Wirt Dinji tal-UNESCO fl-1999. L-akkwedott ġie ssuġġerit fl-2005 — fil-200 anniversarju tiegħu — u ġie mħabbar formalment fl-2006 li proposta akbar, li tkopri sezzjoni tal-kanal mill-akkwedott sal-Kaskati tan-Nagħla kienet se tiġi nnominata fl-2008 mir-Renju Unit.
It-tul tal-kanal minn Rhoswiel, Shropshire, sal-Kaskati tan-Nagħla, inkluż l-istruttura prinċipali tal-Akkwedott ta' Pontcysyllte kif ukoll l-Akkwedott ta' Chirk iktar antik, żaruh il-valutaturi mill-UNESCO f'Ottubru 2008, sabiex janalizzaw u jikkonfermaw il-ġestjoni u l-awtentiċità tas-sit. L-akkwedott ġie ddeżinjat bħala Sit ta' Wirt Dinji tal-UNESCO fis-27 ta' Ġunju 2009.
Il-valur universali straordinarju tas-sit ġie rrikonoxxut abbażi ta' tliet kriterji tal-għażla tal-UNESCO: il-kriterju (i) "Rappreżentazzjoni ta' kapulavur frott il-kreattività tal-bniedem"; il-kriterju (ii) "Wirja ta' skambju importanti ta' valuri umani, tul perjodu ta' żmien jew fi ħdan żona kulturali fid-dinja, dwar l-iżviluppi fl-arkitettura jew it-teknoloġija, l-arti monumentali, l-ippjanar tal-bliet jew id-disinn tal-pajsaġġ"; u l-kriterju (iv) "Eżempju straordinarju ta' tip ta' bini, ta' grupp ta' siti jew ta' pajsaġġ arkitettoniku jew teknoloġiku li joħroġ fid-dieher stadju/i sinifikanti fl-istorja tal-bniedem".
Paris Saint-Germain FC
= Paris Saint-Germain FC =
Paris Saint-Germain Football Club, magħruf ukoll bħala Paris Saint-Germain, Paris SG jew PSG huwa klabb professjonali tal-futbol ibbażat ġewwa l-Pariġi, Franza. Huma jikkompetu fil-Ligue 1, l-ogħla kampjonat tal-futbol Franċiż. Bħala l-klabb li kisbu l-iktar suċċess ġewwa Franza, huma rebħu 40 trofej, fosthom huma 10 titli tal-kampjonat u wieħed trofew Europew. Huma jilgħabu ġewwa l-grawnd Parc des Princes.
Nisa fl-elezzjonijiet ġenerali ta’ Malta
daqsminuri|Statwa ta’ Agatha Barbara, [[Ħaż-Żabbar]] Mill-għoti tas-suffraġju universali kien hemm tmintax-il okkażjoni fejn setgħu jikkontestaw nisa fl-elezzjonijiet ġenerali ta’ Malta. Minkejja dan, 73 mara biss ikkontestaw f’dawn l-elezzjonijiet ġenerali. Min-naħa l-oħra, l-għadd ta’ rġiel li kkontestaw qabeż l-1,000 ruħ.
In-numru ta’ nisa li jikkontestaw fl-elezzjonijiet ġenerali żdied tul is-snin. Fil-fatt, fl-elezzjonijiet tal-1998 kien hemm 24 kandidat mara li kkontestaw, l-ogħla numru li qatt kien hemm, u sitta minnhom ġew eletti, jiġifieri rata ta’ suċċess ta’ 25 fil-mija.
Madankollu, ir-rati ta’ suċċess tal-kandidati nisa fl-ewwel u fit-tielet elezzjonijiet qatt ma reġgħu ntlaħqu sa issa (fl-1947 laħqet il-50 fil-mija filwaqt li fl-1951 laħqet is-57.1 fil-mija). Ir-rata żdiedet bil-mod għal 42.9 fil-mija fl-1976, iżda dan l-andament ’il quddiem intilef u r-rata ta’ suċċess naqset għal 20 fil-mija fl-1981. Ir-rata ta’ suċċess kienet ta’ 28.6 fil-mija biss fl-2003. L-elezzjoni tal-2003 kellha l-istess rata ta’ suċċess għall-kandidati nisa bħal dik tal-1998, b’sitt Membri Parlamentari nisa, tlieta għal kull wieħed miż-żewġ partiti politiċi ewlenin.
Kandidati nisa tal-Partit Laburista (PL)
Mill-għoti tad-dritt tal-vot, il-Partit Laburista b’mod konsistenti ppreżenta kandidati nisa fl-elezzjonijiet ġenerali kollha, u dejjem (għajr matul il-leġiżlatura tal-1992-1996) kellu mill-inqas Membru Parlamentari mara tul is-snin. Mara waħda fl-elezzjonijiet ġenerali tal-1947, tal-1950, tal-1953, tal-1955, tal-1962, u tal-1987, żewġ nisa fl-elezzjonijiet ġenerali tal-1951, tal-1966, tal-1971, tal-1976, tal-1981, tal-1996 u tal-2013, tliet nisa fl-elezzjonijiet ġenerali tal-1998, tal-2003 u tal-2017, u erba’ membri fl-2008. In-numru kumplessiv ta’ nisa li kkontestaw f’isem il-Partit Laburista sal-elezzjoni tal-2003 kien ta’ 57 mara, u b’kollox rebħu 27 siġġu. Fl-elezzjonijiet ġenerali tal-2013, il-Partit Laburista kellu 12-il kandidata u minnhom tnejn ġew eletti, filwaqt li fl-elezzjonijiet ġenerali tal-2017, il-Partit Laburista kellu 11-il kandidata u minnhom tlieta ġew eletti.
L-għaxar kandidati nisa, u n-numru ta’ drabi li ġew eletti, huma:
Kandidati nisa tal-Partit Nazzjonalista (PN)
Il-Partit Nazzjonalista, min-naħa l-oħra, kellu l-ewwel kandidata tiegħu, Mary Louise Muscat Manduca, fl-1950, iżda kienet Anne Agius Ferrante, li ġiet eletta għall-ewwel darba fl-elezzjonijiet ġenerali tal-1976 f’isem il-Partit Nazzjonalista, u ġiet eletta b’elezzjoni każwali. Il-Partit Nazzjonalista reġa’ eleġġa kandidata oħra fl-elezzjonijiet ġenerali tal-1987, li kienet Giovanna Debono għal Għawdex. In-numru ta’ kandidati nisa f’isem il-Partit Nazzjonalista żdied b’mod konsiderevoli matul l-aħħar snin. Sal-2003, 57 mara kienu kkontestaw l-elezzjonijiet ġenerali u rebħu 13-il siġġu. Fl-elezzjonijiet ġenerali tal-2013 il-Partit Nazzjonalista kellu 13-il kandidata, filwaqt li fl-elezzjonijiet ġenerali tal-2017 kellu 24 kandidata.
Fost in-nisa eletti fil-Parlament f’isem il-Partit Nazzjonalista hemm:
Kandidati nisa tal-Alternattiva Demokratika (AD)
L-Alternattiva Demokratika kellha kandidata mara fl-elezzjonijiet ġenerali tal-1996, tal-1998 u tal-2003 għalkemm l-ebda kandidata ma ġiet eletta.
Kandidati nisa ta’ partiti oħra
Żewġ kandidati nisa oħra kellhom suċċess fl-elezzjonijiet ġenerali. Dawn kienu Mabel Strickland (tliet darbiet), darbtejn mal-Partit Kostituzzjonali u darba mal-Partit Kostituzzjonalista Progressiv (Malta), u Celia de Trafford Strickland (darbtejn), mal-Partit Kostituzzjonali.
Partiti politiċi oħra li kellhom kandidata mara fl-elezzjonijiet ġenerali, kienu:
Karigi importanti fil-Parlament Malti
Agatha Barbara rebħet għaxar elezzjonijiet konsekuttivi bejn l-1947 u l-1981 u okkupat karigi fil-kabinett bħala Ministru għall-Edukazzjoni darbtejn u bħala Ministru għax-Xogħol, is-Servizz Soċjali u l-Kultura. Fl-1982, kienet l-ewwel mara li ġiet nominata President tar-Repubblika ta’ Malta.
Fl-1995, Giovanna Debono ġiet maħtura Segretarja Parlamentari għall-Familja u l-Affarijiet Soċjali fi ħdan il-Ministeru għall-Iżvilupp Soċjali.
Warajha, Helena Dalli ġiet maħtura Segretarju Parlamentari. Fl-1996, ġiet inkarigata tieħu ħsieb id-Drittijiet tan-Nisa fi ħdan l-Uffiċċju tal-Prim Ministru. Helena Dalli hija wkoll l-ewwel mara tal-Partit Laburista li ġiet eletta minn żewġ distretti elettorali. Dan seħħ fl-elezzjoni ġenerali tal-2008. Kandidati nisa oħra qabilha kienu kkontestaw fuq żewġ distretti iżda ma ġewx eletti minnhom it-tnejn.
Myriam Spiteri Debono ntgħażlet bħala l-ewwel Speaker mara tal-Kamra tad-Deputati fl-1996 ukoll.
F’April 2003, Giovanna Debono ngħatat il-portafoll bħala Ministru għal Għawdex, filwaqt li Dolores Cristina ngħatat il-kariga ta’ Segretarju Parlamentari fil-Ministeru għall-Politika Soċjali. Fir-reshuffle tal-2004, fil-gvern ta’ Lawrence Gonzi bħala Prim Ministru, Giovanna Debono żammet il-portafoll preċedenti tagħha, filwaqt li Dolores Cristina ġiet maħtura Ministru għall-Familja u s-Solidarjetà Soċjali, u mbagħad Ministru għall-Edukazzjoni, filwaqt li Helen D'Amato nħatret Segretarju Parlamentari fil-Ministeru għas-Saħħa.
Eu-LISA
eu-LISA (European Agency for the operational management of large-scale IT systems in the area of freedom, security and justice) tipprovdi appoġġ teknoloġiku għall-isforzi tal-pajjiżi tal-UE biex l-Ewropa ssir aktar sigura.
Hi timmaniġġja sistemi tal-IT integrati fuq skala wiesgħa li
L-aġenzija tittestja wkoll teknoloġiji ġodda biex tgħin tidħol fis-seħħ sistema ta' mmaniġġjar tal-fruntieri fl-UE aktar moderna, effiċjenti u sigura. Hi tikkoordina l-ittestjar u s-segwitu tal-proġett pilota Fruntieri Intelliġenti, l-analiżi tar-riżultati u r-rapportar dwar il-proġett pilota, b'kooperazzjoni mill-qrib mal-pajjiżi tal-UE u mal-istituzzjonijiet Ewropej parteċipanti.
L-aġenzija għandha bord maniġerjali, direttur eżekuttiv u gruppi ta' konsulenza għal kull sistema li taqa' taħt l-immaniġġjar tagħha.
L-aġenzija taħdem flimkien mill-qrib mal-pajjiżi tal-UE, mal-istituzzjonijiet tal-UE u mal-aġenziji fil-qasam tal-ġustizzja u l-affarijiet interni.
Florentino Pérez
Florentino Pérez Rodríguez (twieled fit-8 ta' Marzu 1947) huwa imprenditur Spanjol, eks-politiku u l-president attwali tal-klabb ta' Real Madrid li jilgħabu fil-La Liga Spanjola u hu wkoll il-president attwali ta' Grupo ACS, kumpanija tal-inġinerija ċivili.
Bijografija
Florentino Pérez ingħaqad mal-partit tal-Unjoni taċ-Ċentru Demokratiku fl-1979, fejn serva f'fost oħrajn fil-kunsill lokali ta' Madrid. Fl-1986, Florentino Pérez ikkandida ruħu għall-elezzjonijiet ġenerali Spanjoli bħala kandidat għall-Partit Riformista Demokratiku.
Fl-1993, hu ġie inkarigat bħala president ta' OCP Construcciones SA. Fl-1997, wara l-fużjoni ta' OCP ma' Gines y Navarro taħt l-isem il-ġdid Actividades de Construcción y Servicios, S.A. (ACS), hu ġie maħtur bħala president tal-kumpanija l-ġdida.
Pérez ipprova għall-ewwel darba għall-presidenza ta' Real Madrid fl-1995. Hu ikkritika s-sitwazzjoni finanzjarja kritika tal-klabb u l-allegat ġestjoni ħażina tal-bord, imma tilef l-elezzjoni għad-danni ta' Ramón Mendoza b'700 vot.
Real Madrid
It-tieni attentat tiegħu kien aktar sodisfaċenti meta fis-sena 2000 ħa l-post ta' president fejn għeleb l-isfida taċ-ċermen tal-klabb Lorenzo Sanz. Sanz assuma li r-rebħiet riċenti tal-klabb fit-Tazza taċ-Ċampjins tal-1998 u tas-sena 2000 kienu se jagħtuh vantaġġ fl-elezzjoni, imma l-kampanja ta' Pérez kienet telenka l-problemi finanzjarji li kien jinsab fihom il-klabb u għajdut ta' ġestjoni ħażina tal-bord preċedenti, ippruvaw il-kontra. Il-wegħda ta' Pérez li jġib lil Luís Figo mill-arċirivali Barcelona lagħbet rwol deċiżiv fl-elezzjoni. Florentino Pérez reġa' ġie elett fl-2004 b'94.2% tal-voti totali.
Luís Figo immarka l-bidu tal-politika ta' Pérez li jattira kull staġun lejn Real Madrid l-aqwa plejers tal-futbol. L-istrateġija għall-bidu kienet magħrufa bħala Zidanes y Pavones imma l-plejers kienu jiġu riferuti bħala Galácticos. Fl-2001, Zinedine Zidane wasal minn Juventus għar-rekord mondjali. Warajh waslu Ronaldo fl-2002, David Beckham fl-2003, Michael Owen fl-2004 u Robinho fl-2005. Għall-bidu, il-politika ta' Perez bdiet tagħti l-frott minħabba li kull 'Galactico' bena kull skwadra madwar il-plejer, u kellhom bilanċ tajjeb bejn l-attakk u d-difiża. Fl-ewwel snin taħt il-gwida ta' Real Madrid, il-klabb rebaħ żewġ kampjonati u żied is-seba' Tazza taċ-Ċampjins, rekord tal-kompetizzjoni.
Florentino Pérez kien stqarr li kien irnexxielu li jeħles mid-djun tal-klabb, però d-direttur Ramón Calderón ikkontradixxa dak li ntqal.
Wara l-istaġun 2002–03, Pérez keċċa lill-kowċ Vicente Del Bosque minkejja li kien għadu kif kiseb it-titlu tal-kampjonat għad-29 fl-istorja tal-klabb. Kien mifhum li fi ħdan il-klabb kien hemm diviżjoni politika, b'Del Bosque u l-plejers tiegħu (Fernando Hierro, Fernando Morientes, Steve McManaman u Claude Makélélé) fuq naħa, u Pérez fuq in-naħa l-oħra tal-ħabel. Il-plejers imsemmijin kollha ħallew 'l-klabb fl-2003 hekk kif Pérez ipprova jerġa' jikseb il-kontroll.
Partikularment, Claude Makélélé, wieħed mill-aqwa midfilders difensivi u pedina fundamentali tas-suċċess ta' Real, iddeċieda li jsaqsi għal titjib fil-kuntratt kurrenti tiegħu bis-sosten ta' diversi minn sħabu fosthom Zidane, Raúl, McManaman u Fernando Morientes. Sa dak iż-żmien, Makélélé kien ukoll wieħed mill-inqas membri tal-iskwadra ta' Real Madrid li kienu l-inqas imħallsin, fejn kien jaqla' frazzjoni ta' dak li kien jiġi mħallas lill-Galácticos, imma Pérez irrifjuta li jikkunsidra r-rikjesta ta' Makélélé. B'dan ir-rifjut, Makélélé għamel rikjesta għal trasferiment, fejn mal-ewwel ħalla 'l-klabb biex jingħaqad ma' Chelsea.
It-tluq ta' Makélélé wassal għal aktar numru ta' attakkanti ta' kalibru li ġew mixtrija, fosthom Michael Owen, Júlio Baptista, u Robinho, biex Pérez ikompli mas-sistema tal-"Galacticos". Sfortunatament, il-'galaticos' kollha kienu plejers offensivi, li ġeneralment illimitaw l-irwoli u l-abbilitajiet difensivi, u Pérez falla li jsib sostitut għal Makélélé. Negozjati biex jinxtara Patrick Vieira minn Arsenal fl-2004 fallew, minħabba li Pérez irrifjuta li jħallas salarji kbar għal "plejers difensivi".
Ħafna snin wara li telqu lil Real, McManaman u Morientes stqarrew li Makélélé kien l-iktar midfilder importanti u l-inqas apprezzat, b'dan tal-aħħar jistqarr "It-telfa ta' Makélélé kienet il-bidu tat-tmiem tal-Los Galácticos ... Tista' tara li dan kien min-naħa l-oħra bidu ta' suċċessi għal Chelsea". Mill-istaġun 2003–04 'il quddiem, bl-assenza ta' Del Bosque u Makélélé, Real Madrid fallew li jirbħu trofew.
Minkejja li l-politika ta' Pérez irriżultat f'iktar suċċess finanzjaru ibbażat fuq l-abbuż tal-potenzjal ta' bejgħ tal-klabb madwar id-dinja, speċjalment fl-Asja, hu ġie ikkritikat talli kien aktar qed jiffoka kif iġib 'il quddiem lil Real Madrid fuq il-lat finanzjaru u mhux biżżejjed fuq il-grawnd tal-futbol. Suċċessivament, hu irriżenja fis-27 ta' Frar, 2006, u irrikonoxxa li t-tim u l-klabb, flimkien, kellhom bżonn ta' direzzjoni ġdida.
Nhar l-14 ta' Marzu 2009, Pérez uffiċjalment ħabbar il-kandidatura għall-presidenza ta' Real Madrid. > Minħabba li sal-1 ta' Ġunju 2009, hu kien l-uniku kandidat, Pérez ġie proklamat bħala l-president il-ġdid ta' Real Madrid.
Barriera
F’kull pajjiz, il-bini jsir bil-materjali l-aktar faċli li jinsab fuq il-post. F’xi artijiet jibnu bċejjeċ tal-ġebel bit-tajn, orħajn juzaw il-qasab, injam, silġ, dejjem skond il-post u l-klima. Fil-ġzejjer tagħna, għandna x-xorti li nsibu ġebel tajjeb u faċli jinħadem għall bini.
Fix-xogħol tal-barriera jkun hemm bosta xogħol iehor, bħal tlugħ u nżul, bis-slielem, t-tarjoli, grabji ta’ ġebel fuq karretuni kbar miġbudin mill-bgħula. Biex il-karrettun jinżel fil-barriera kienu jħallu rampa għan-niżla. Biex il-karrettun ma jimbutax il-bħala l-isfel f’din in-niżla, mhux biss kienu jagħlqulu l-krikk (Jew brake), imma kienu jorbtu xi kantuni wara l-karrettun, biex dawn ikaxkarhom warajħ, b’hek bit-toqol tagħhom ma jiħux rankatura għal isfel.
FC Barcelona
Mill-fondazzjoni tal-klabb fis-sena 1899 minn grupp ta' plejers Żvizzeri u Brittaniċi mmexxija minn Joan Gamper, il-klabb sar simbolu tal-kultura Katalana, għalhekk il-motto huwa "Més que un club" (Aktar minn klabb). L-innu uffiċjali ta' Barcelona huwa "Cant del Barça" miktub minn Jaume Picas u Josep Maria Espinàs. Huwa hu t-tieni l-aktar klabb sinjur fid-dinja tal-futbol f'termini ta' dħul, b'fatturat annwali ta' €398 miljun. Il-klabb għandu rivalità twila u qalila ma' Real Madrid; il-logħbiet bejn iż-żewġ timijiet huma magħrufin bħala "El Clásico".
Bħalissa huma ċ-ċampjins attwali tal-Copa del Rey u għandhom 21 titlu tal-La Liga, 26 tal-Copa del Rey, 10 tal-Supercopa de España, 3 Copa Eva Duarte u żewġ trofej tal-Copa de la Liga, kif ukoll bħala d-detentur tar-rekord għall-aħħar 4 kompetizzjonijiet. Fit-titli internazzjonali uffiċjali Barcelona rebħu 4 titli tal-UEFA Champions League, rekord ta' 4 titli tat-Tazza tat-Tazez Ewropej, 4 titli tal-UEFA Super Cup, u 3 titli tal-Inter-Cities Fairs Cup u rekord ta' 2 trofej tal-FIFA Club World Cup.
Barcelona huwa l-uniku klabb Ewropew li lagħab futbol kontinentali kull staġun mill-1955, u wieħed mit-tliet klabbs li qatt ma ġew relegati minn La Liga, ma Athletic Bilbao u Real Madrid. Fl-2009, Barcelona sar l-ewwel klabb Spanjol li rebaħ it-Tripletta li tikkonsisti La Liga, Copa del Rey, u Champions League. Dik l-istess sena, sar ukoll l-ewwel klabb tal-futbol li rebaħ sitt kompetizzjonijiet minn sitta f'sena waħda, u b'hekk ikkompletew it-tripletta dobbja li tinkludi s-Super Cup Spanjola, UEFA Super Cup u l-FIFA Club World Cup.
Twelid ta' FC Barcelona (1899–1922)
Fit-22 ta' Ottubru 1899, Hans Kamper poġġa reklam fil-Los Deportes li ddikjara x-xewqa tiegħu li joħloq klabb tal-futbol; risposta pożittiva rriżultat laqgħa fil-Gimnasio Solé fid-29 ta' Novembru. Ħdax-il plejer attendew—Walter Wild (l-ewwel direttur tal-klabb), Lluís d'Ossó, Bartomeu Terradas, Otto Kunzle, Otto Maier, Enric Ducal, Pere Cabot, Carles Pujol, Josep Llobet, John Parsons, u William Parsons—u Foot-Ball Club Barcelona kien twieled.
FC Barcelona kellhom bidu b'suċċess fit-tazzi reġjonali u nazzjonali, li kkompetu fil-Campionat de Catalunya u Copa del Rey. Fl-1902, il-klabb rebaħ l-ewwel trofew, il-Copa Macaya, u pparteċipaw fl-ewwel Copa del Rey, iżda tilfu 1–2 kontra Bizcaya fil-finali. Kamper issa magħruf bħala Joan Gamper sar president tal-klabb fl-1908, kien ħoloq il-klabb f'diffikultà finanzjarja wara li ma rebħux il-kompetizzjoni Catalunya de Campionat fl-1905. Il-President tal-klabb kellu ħames okkażjonijiet separati bejn 1908 u 1925, huwa qatta 25 sena b'kollox fit-tmexxija. Waħda mill-kisbiet prinċipali tiegħu kien żgurat li l-Barça akkwista stadju tiegħu stess u b'hekk ġġenera d-dħul stabbli.
Fl-14 ta' Marzu 1909, it-tim mar fil-Camp de la Indústria, stadju akbar b'kapaċità ta' 8,000 spettatur bilqiegħda. Mill-1910 sal-1914, Barcelona ħadu sehem fit-Tazza Pirenej, li kienet tikkonsisti mill-aqwa timijiet ta' Languedoc, Midi, Aquitaine (nofsinhar ta' Franza), il-Pajjiż Baski, u Katalonja. F'dak iż-żmien kienet ikkunsidrata l-ifjen kompetizzjoni miftuħa għall-parteċipazzjoni. Matul l-istess perjodu, il-klabb bidel lingwa uffiċjali tiegħu minn Kastiljan għall-Katalana u gradwalment evolvew simbolu importanti tal-identità Katalana.Għal ħafna partitarji, li tappoġġja l-klabb għandha inqas x'taqsam mal-logħba nnifisha u aktar ma 'li tkun parti mill-identità kollettiva tal-klabb.
Gamper nieda l-kampanja biex jirrekluta aktar membri tal-klabb, u mill 1922 l-klabb kellu aktar minn 20,000 membri u kien kapaċi li jiffinanzjaw l-istadju l-ġdid. Il-klabb mexa għall-Les Corts, inawgurat fl-istess sena. Les Corts kellu kapaċità inizjali ta' 22,000,li aktar tard ġie estiż għall-60,000. Jack Greenwell ġie reklutat bħala l-ewwel kowċ full-time, u l-fortuni tal-klabb beda jtejjeb fuq il-qasam. Matul l-era ta' Gamper, FC Barcelona rebħu ħdax-il Campionat de Catalunya, sitta Copas del Rey, u erba' Tazzi Pirenej.
Gwerra Rivera, Repubblika u Ċivili (1923–1957)
thumb|left|250px|alt=Black-and-white photo of the city from high above. Smoke from a bomb can be seen|Il-bumbardament mill-ajru ta' Barċellona fl-1938 Fil 14 ta' Ġunju, 1925, il-folla fil-grawnd kantaw l-Innu Nazzjonali Spanjol u mbagħad taw diversi minuti biex Alla Salva r-Re fi protesta spontanja kontra dittatura ta' Miguel Primo de Rivera. Il-grawnd kien magħluq għal sitt xhur bħala tpattija, u Gamper kien sfurzat li jċedi l-Presidenza tal-klabb. Dan ikkoinċida mat-transizzjoni tal-klabb biex jiprofessjona; fl-1926 id-diretturi tal-Barċellona iddikjaraw pubblikament lil Barcelona bħala professjonali għall-ewwel darba. Il-klabb rebaħ it-Tazza Spanjola fl-1928 u ġiet iċċelebrata bil-poeżija titolata "Oda a Platko", miktuba minn membru tal-Ġenerazzjoni ta' 27, poeta Rafael Alberti, li kienet ispira mill-"prestazzjoni straordinarja" mill-kustodju tal-Barcelona. Fit-30 Lulju 1930, Gamper ikkommetta suwiċidju wara perjodu ta' dipressjoni miġjuba minn problemi personali u finanzjarji.
Għalkemm dawn komplew ikollhom plejers tal-pożizzjoni ta' Josep Escolà, il-klabb daħal f'perjodu ta' tnaqqis li fih kien hemm kunflitt politiku fl-isport fis-soċjetà. Għalkemm it-tim rebaħ il-Campionat de Catalunya fl-1930, 1931, 1932, 1934, 1936, u 1938, suċċess fuq livell nazzjonali (bl-eċċezzjoni tal-kwistjon tat-titlu fl-1937) evitawhom. Xahar wara il-Gwerra Ċivili Spanjola bdiet fl-1936, diversi plejers ta' Barcelona u Athletic Bilbao kienu elenkati fil-gradi ta' dawk li ġġieldu kontra r-rewwixta militari. Fis-6 ta' Awwissu, Josep Sunyol, il-president tal-klabb u rappreżentant tal-parti pro-indipendenza politika, nqatel minn suldati Falanġisti viċin Guadarrama. Il-martirju mlaqqam barcelonisme, il-qtil kien mument tiddefinixxi fl-istorja ta' FC Barcelona. Fis-Sajf tal-1937, l-iskwadra marret fuq mawra fil-Messiku u l-Istati Uniti, fejn kienet irċieviet l-ambaxxatur tat-Tieni Repubblika Spanjola. Din il-mawra assigurat lil-klabb finanzjarjament, iżda wkoll wassal nofs it-tim li jfittxu ażil fil-Messiku u Franza. Fis-16 ta' Marzu 1938, Barċellona kienet waqgħat taħt bumbardament mill-ajru, li rriżulta 3,000 imwiet; waħda mill-bombi laqtghet xi bini tal-uffiċċji tal-klabb. Katalonja kienet ġiet okkupata ftit xhur wara. Bħala simbolu ta' Katalaniżmu 'indixxiplinat', il-klabb, naqsu għal 3486 membri biss, iffaċċjaw numru ta' restrizzjonijiet. Wara l-Gwerra Ċivili, il-bandiera Katalana ġiet pprojbita u l-klabbs tal-futbol kienu projbiti milli jużaw ismijiet mhumiex Spanjoli. Dawn il-miżuri sfurza l-klabb li jbidel ismu għall-Club de Fútbol Barcelona u neħħew il-bandiera Katalana mill-arma tal-klabb.
Fix-xita tal-Ħadd fl-1951, il-folla ħalliet l-istadju Les Corts wara rebħa ta' 2-1 kontra Santander bil-mixi, irrifjutaw li jaqbdu xi trammijiet sorprendenti minħabba l-awtoritajiet ta' Francoist. Tramm ta' strajk kien qed isir f'Barċellona, li rċevew appoġġ tal-partitarji blaugrana. Avvenimenti li għamel il-klabb jirrappreżentaw ħafna iktar minn sempliċiment Katalonja; ħafna progressivi Spanjoli raw il-klabb bħala difensur tad-drittijiet u l-libertajiet.
Il-kowċis Ferdinand Daučík u László Kubala waslu lit-tim għal ħames trofej differenti inklużi La Liga, il-Copa del Generalísimo (issa Copa del Rey), il-Copa Latina, Copa Eva Duarte, u l-Copa Martini Rossi fl-1952. Fl-1953, il-klabb rebaħ il-La Liga u l-Copa del Generalísimo għal darb'oħra.
Club de Fútbol Barcelona (1957–1978)
thumb|right|230px|Barcelona kontra [[Hamburger SV|Hamburg fl-1961]] Ma Helenio Herrera bħala kowċ, iż-żagħżugħ Luis Suárez, il-Plejer Ewropew tas-Sena fl-1960, u tnejn influwenti Ungeriżi rakkomandati minn Kubala, Sándor Kocsis u Zoltán Czibor, it-tim rebaħ id-dobbja nazzjonali fl-1959 li kienu La Liga u Inter-Cities Fairs Cup dobbja fl-1960. Fl-1961 huma saru l-ewwel klabb li għelbu lil-Real Madrid fil-kompetizzjoni tat-Tazza Ewropea, imma tilfu 3–2 kontra Benfica fil-finali.
Fis-1960ijiet kien inqas suċċessiv il-klabb, Real Madrid immonopolizzaw il-La Liga. Il-bini ta' Camp Nou, tlesta 1957, fisser li klabb kellu ftit flus biex jonfoq għall-plejers ġodda. Fuq nota pożittiva, l-għaxar snin raw il-ħolqien ta' Josep Maria Fusté u Carles Rexach, u l-klabb rebaħ il-Copa del Generalísimo fl-1963 u il-Fairs Cup fl-1966. Barça rrestawraw xi kburija preċedenti tagħhom billi rebħu lil-Real Madrid 1–0 fl-1968 fil-finali tal-Copa del Generalísimo ġewwa Bernabéu, quddiem Franco, mal-eks pilota repubblikan, Salvador Artigas bħala kowċ. It-tmiem tad-dittatorjat Franco fl-1974 ra lil-klabb jerġa jibdel l-isem uffiċjali għal Futbol Club Barcelona u jintraddu lura l-emblema għal disinn oriġinali tagħha,mill-ġdid inklużi l-ittri oriġinali.
Fl-istaġun 1973–74 ra l-wasla ta' Johan Cruyff, li kien mixtri għal rekord dinji £920,000 min Ajax. Kien diġa plejer stabbilit fl-Olanda, Cruyff malajr rebaħ fuq il-partitarji tal-Barça meta huwa qal lill-istampa Ewropea li huwa għażel Barça milli Real Madrid għaliex hu ma setax jilagħab għal klabb assoċjati ma 'Franco. Huwa kompla miegħu nnifsu meta huwa għażel l-isem Katalan Jordi, wara l-qaddis lokali, għal ibnu. Li jmiss għall-plejers ta' kwalità simili Juan Manuel Asensi, Carles Rexach, u Hugo Sotil, huwa għen lil-klabb jirbaħ it-titlu La Liga fl-istaġun 1973–74 għall-ewwel darba mill-1960, li sfrattaw lil-Real Madrid 5–0 ġewwa Bernabéu. Huwa kien inkurant il-Plejer Ewropew tas-Sena fl-1973 matul l-ewwel staġun tiegħu ma' Barcelona (it-tieni rebħa tal-Ballon d'Or; huwa rebaħ l-ewwel wieħed meta kien jilgħab għall-Ajax fl-1971). Cruyff irrċiva dan il-premju prestiġjuż għat-tielet darba (l-ewwel plejer li għamel dan) fl-1974 waqt li kien għadu ma Barcelona.
Blake Clark
Blake Clark (twieled fit-2 ta' Frar 1946) huwa attur u komiku Amerikan.
Eintracht Frankfurt
Eintracht Frankfurt e.V., magħruf ukoll bħala sempliċement  Eintracht Frankfurt  jew SGE, huwa klabb sportiv Ġermaniż ibbażat ġewwa Frankfurt fuq il-Menu, Hessen. Huwa magħruf aħjar għall-klabb tal-futbol professjonali tiegħu, li jilgħab fil-Bundesliga, l-ogħla kampjonat tal-futbol Ġermaniż. Il-Klabb kien fondat fl-1899. Eintracht Frankfurt għandhom rivalità ma' Kickers Offenbach, SV Darmstadt 98, u 1. FC Kaiserslautern.
Skwadra
Mit-30 ta' Lulju 2023
Konċilju Ekumeniku
Konċilju Ekumeniku huwa konferenza tal-isqfijiet u ta' esperti teoloġi biex jiddiskutu materji tad-duttrina u prattika Kattolika.
Il-Konċilju ta' Niċea
L-Ewwel Konċilju kien dak ta’ Niċea fis-Sena 325. Dam xahrejn u tnax-il ġurnata. Ħadu sehem 318-il Isqof, bl-Isqof Hosju ta’ Kordova ikun preżenti bħala l-Legat tal-Papa Silvestru. L-Imperatur Konstantinu kien preżenti wkoll. Lil dan il-Konċilju nafu l-Kredu ta’ Niċea, li irribatta it-tagħlim ta’ Arju u ta t-tifsira tad-Divinità ta’ l-Iben t’Alla. Kien f’dan il-Konċilju li d-data ta’ Għid ġiet iffissata, biex ma jiġix iċċelebrat fl-istess jum ta’ l-Għid tal-Lhud.
Il-Konċilju ta' Kostantinopli
It-Tieni Konċilju kien dak magħruf bħala l-Ewwel Konċilju ta’ Kostantinopli fis-sena 381 taħt il-Papa Damasu u l-Imperatur Teodosju I bis-sehem ta’ 150 isqof. Il-mira prinċipali ta’ dan il-Konċilju kienet kontra s-segwaci ta’ Macedonju li kien jargumenta bis-sħiħ kontra id-Divinità ta’ l-Ispirtu s-Santu. Fil-fatt mal-Kredu ta’ Niċea li semmejna aktar qabel żdiedu...”U fl-Ispirtu s-Santu, Mulej li jagħti l-ħajja: li ġej mill-Missier u mill-Iben; li hu meqjum u mweġġaħ flimkien mal-Missier u ma’ l-Iben...” u jibqa’ sejjer sal-kelma ’Amen’.
Il-Konċilju ta' Efesu
It-Tielet Konċilju kien dak ta’ Efesu fis-Sena 431 fejn ħadu sehem aktar minn 200 Isqof, taħt il-Presidenza ta’ San Ċirillu ta’ Lixandra, li kien jirrappreżenta lill-Papa Ċelestinu I. F’dan il-Konċilju ġiet imfissra l-unità personali ta’ Kristu, Alla u Bniedem, u Marija ġiet idikkjarata Omm Alla (Theotokos) kontra dak li kien ixandar Nestorju, Isqof ta’ Kostantinopli. Fl-istess Konċilju ġiet imġedda l-kundanna ta’ Pelagju.
Il-Konċilju ta' Kalċedonja
Ir-Raba’ Konċilju kien dak ta’ Kalċedonja sar għoxrin sena wara, fis-sena 451. Ħadu sehem 150 Isqof immexxija mill-Papa Ljun il-Kbir u mill-Imperatur Marċjanu. Ġew imfissra bir-reqqa ż-żewġ naturi ta’ Kristu, Divina u Umana, kontra dak li kien qed jgħallem Ewtike, li ġie skomunikat.
It-Tieni Konċilju ta' Kostantinopli
Il-Ħames Konċilju kien it-Tieni Konċilju ta’ Kostantinopli fis-Sena 553 fejn ħadu sehem 165 Isqof taħt it-tmexxija tal-Papa Vigilju u l-Imperatur Ġustinjanu I. Hawnhekk ġew ikkundannati t-tagħlim ta’ Origene u t-Tliet Kapitli miktuba minn Teodoret, Isqof ta’ Mopsuestia u ta’ Ibas, Isqof ta’ Edessa. Matul dan il-Konċilju ġie kkonfermat dak kollu li ħareġ mill-ewwel erba’ Konċilji, speċjalment dak li twettaq fir-Raba’ wieħed ta’ Kalċedonja li l-awtorità tiegħu kienet qed tiġi sfidata minn xi eretici.
It-Tielet Konċilju ta' Kostantinopli
Is-Sitt Konċilju kien it-Tielet Konċilju ta’ Kostantinopli li sar bejn is-snin 680 u 681 taħt il-Papa Agatu u l-Imperatur Kostantinu Pogonatus. Ħadu sehem il-Patrijarki ta’ Konstantinopli u ta’ Antjokja, 174 isqof, u l-Imperatur innifsu. Dan il-Konċilju ġab fi tmiemu il-‘Monoteliżmu’ billi ta t-tifsira taż-żewġ naturi ta’ Kristu distinti minn xulxin, dik Divina u dik umana. B’hekk ġabu fix-xejn it-tagħlim zbaljat ta’ Sergju, Pirrus, Pawlu, Mararju, u d-dixxipli tagħhom.
It-Tieni Konċilju ta' Niċea
Is-Seba’ Konċilju kien it-Tieni wieħed ta’ Niċea fis-Sena 787. Kien ġie msejjaħ mill-Imperatur Kostantinu VI u minn ommu Irene, taħt il-Papa Adrijanu I. Il-Konċilju, li ħadu sehem fih bejn 300 u 367 isqof, kien immexxi mil-Legati tal-Papa. Matulu intlaħaq ftehim dwar il-qima lejn ix-xbihat imqaddsa.
Ir-Raba' Konċilju ta' Kostantinopli
It-Tmien Konċilju kien ir-Raba’ ta’ Kostantinopli li sar fis-Sena 869 taħt il-Papa Adrijanu II u l-Imperatur Basilju. Preżenti kien hemm 102 isqfijiet, 3 legati tal-Papa, u 4 patrijarki. Kien konċilju li għarbel u ħaraq l-Atti kollha li ħarġu minn Konċilju rregolari (conciliabulum) msejjaħ minn Fozju kontra l-Papa Nikola u Injazju il-Patrijarka leġittimu ta’ Kostantinopli; ikkundanna lil Fozju li ħataf illegalment it-dinjità patrijarkali. Madankollu ix-Xiżma ta’ Fozju ntlaqgħet bil-kbir ġewwa l-Knisja Griega, u ebda konċilju ieħor ma sar fil-Lvant.
L-Ewwel Konċilju ta' Lateran
Id-Disa’ Konċilju kien l-Ewwel Konċilju Lateran, fis-sena 1123 ġewwa Ruma taħt il-Papa Kallistu II. Kien hemm mad-900 isqof u abbati. Matulu tneħħa għal kollox id-dritt tal-prinċipijiet lajċi ta’ investitura biċ-ċurkett u l-bastun ta’ isqof u l-benefiċċji ekklesjastiċi li kellhom x’jaqsmu mad-dixxiplina tal-Knisja u t-teħid lura ta’ l-Art Imqaddsa minn taħt idejn l-Islam.
It-Tieni Konċilju ta' Lateran
L-Għaxar Konċilju kien it-Tieni Konċilju tal-Lateran li nżamm ġewwa Ruma fl-1139 taħt il-Papa Innoċenz II. Ħadu sehem ma' l-1000 prelat u l-Imperatur Korradu. Il-ħsieb prinċipali kien jġieb fi tmiemhom l-iżbalji ta’ Arnoldu ta’ Brescia.
It-Tielet Konċilju ta' Lateran
Il-Ħdax-il Konċilju kien it-Tielet wieħed tal-Lateran li sar fl-1179 taħt il-Papa Alessandru III u l-Imperatur Federiku I. Kien hemm 302 isqfijiet. Matul dan il-Konċilju ġew ikkundannati l-Albigizi u l-Valdezi barra li ġew imxandra bosta digrieti dwar ir-riforma tal-morali.
Ir-Raba' Konċilju ta' Lateran
It-Tnax-il Konċilju kien ir-Raba’ wieħed tal-Lateran fl-1215, taħt il-Papa Innoċenz III. Kien hemm preżenti il-Patrijarki ta’ Konstantinopli u ta’ Ġerusalemm, 71 Arċisqof, 412-il Isqof, 800 Abbati, il-Primat tal-Maroniti, u San Duminku. Ħareġ Kredu imkabbar (simbolu) kontra l-Albiġiżi (Firmiter credimus), ġew ikkundannati l-iżbalji Trinitarjani ta’ l-Abbati Ġwakkin, u ġew ippubblikati 70 digrieti riformatorji. Dan kien l-aktar Konċilju importanti taż-Żmenijiet tan-Nofs, fil-fatt magħruf bħala l-”Konċilju l-Kbir”, peress li ta tifsira siwja tal-ħajja ekklezjastika u l-qawwa tal-papat.
L-Ewwel Konċilju ta' Lyons
t-Tlettax-il Konċilju kien l-Ewwel Konċilju ta’ Lyons fl-1245, taħt il-presidenza tal-Papa Innoċenz IV li miegħu kien hemm il-Patrijarki Latini ta’ Konstantinopli, Antjokja, u Aquileia(Venezja). Ħadu sehem 140 Isqof; Baldwinu II ta’ Kostantinopli; San Lwiġi (IX), Re ta’ Franza; Rajmondu VII, Konti ta’ Toulouse; u Rajmundu Bérenger IV, Konti ta’ Provence. Ġie skumnikat u mneħħi l-Imperatur Federiku II u ġiet mnedija kruċjata ġdida taħt il-Kmand ta’ San Lwiġi kontra s-Saraċini u l-Mongoli.
It-Tieni Konċilju ta' Lyons
L-Erbatax-il Konċilju kien it-Tieni Konċilju ta’ Lyons u sar 29 sena wara, fl-1274, taħt il-Papa Gregorju X; flimkien mal-Patrijarki ta’ Antijokja u ta’ Kostantinopli; ħmistax-il Kardinal; 500 Isqof; u aktar minn 1000 dinjitarju ieħor, fosthom Ġakbu I, Re ta’ Aragona; ambaxxaturi tar-Rejiet ta’ Franza u ta’ l-Ingilterra; ambaxxaturi ta’ l-Imperatur Mikiel Paleaologus, flimkien ma’ membri tal-Kleru Grieg; u ambaxxaturi ta’ Khan tat-Tartari. Bis-saħħa ta’ dan il-Konċilju, kif rajna minn dawk preżenti, kien hemm għaqda temporanja bejn il-Knisja Rumana u dik Griega. Il-kelma filioque ġiet miżjuda mas-simbolu ta’ Konstantinopli u sar attentat biex jinstabu riżorsi biex l-Art Imqaddsa terġa’ tintrebah minn ħdan it-Torok. Ġew ukoll stabbiliti regoli ġodda għal l-elezzjoni ta’ Papa.
Měsačne pismo k rozwučenju a wokřewjenju
Měsačne pismo k rozwučenju a wokřewjenju ("Ittra kull xahar għall-edukazzjoni u divertiment") kienet l-ewwel rivista stampata bil-lingwa Sorbjana u ġiet ippubblikata fl-1790. Minħabba li ġiet ippubblikat mingħajr liċenzja mingħand il-gvern, ir-rivista kellha tieqaf wara ħarġa waħda biss. Iż-żewġ pubblikaturi, Jan Awgust Janka (1764–1833) u Korla Bohuchwał Šěrach (1764–1836; membru tal-familja Schirach), kienu ispirati mir-Rivoluzzjoni Franċiża u riedu jedukaw lill-poplu Sorbjan f'kwistjonijiet ta' moralità, reliġjon, u xjenza. L-awtoritajiet pprojbixxu r-rivista biex jipprevjenu li "l-poplu Sorbjan iqum kontra l-gvern tiegħu kif għamlu l-Franċiżi".
Ġove (mitoloġija)
daqsminuri|Ġove alla tar-ragħad ([[Leocares)]]
Ġove huwa figura tal-mitoloġija Rumana u kien l-alla tas-sema ta' l-Italja, u kien personalizzat bil-wasla ta' l-Etruski f'Ruma. Ismu ġej mill-italjanizzazzjoni ta' Iove ablativ ta' Iuppiter (fil-mitoloġija Griega huwa l-ekwivalenti ta' Żews).
Flimkien ma' Ġunone u Minerva, Ġove kien jifforma parti mit-triju ta' divinità l-kbar, u għalihom, ir-Rumani bnew tempju fuq il-Campidoglio. B'hekk twieled f'Ruma l-kult ta' Ġove Ottimo Massimo, f'liema tempju kienu jmorru l-ġenerali waqt it-trijonf tagħhom.
Ġove kien:
B'dan il-mod, kien il-protettur fi żmien il-gwerra u dak li kien jiggarantixxi il-benessere fi żminijiet ta' paċi. Iżżewweġ lil Ġunone, u kellhom tlitt itfal.
FC Barcelona
Núñez u s-snin ta' stabilizzazzjoni (1978–2000)
Il-Bidu ma Josep Lluís Núñez fl-1978, il-president ta' FC Barcelona ġie elett mill-membri tal-klabb. Din id-deċiżjoni kienet marbuta mill-qrib it-transizzjoni ta' Spanja għad-demokrazija fl-1974 u t-tmiem ta' dittatorjat ta' Franco. L-għan ewlieni ta' Núñez kien li jiżviluppa lil-Barça fi klabb ta' klassi dinji billi jagħtih l-istabbiltà kemm fuq ġewwa u barra tal-grawnd. Fuq rakkomandazzjoni minn Cruyff, Núñez inawgura La Masia bħala l-akkademja taż-żgħażagħ ta' Barċellona fl-20 ta' Ottubru 1979. Il-Presidenza tiegħu kienet damet għal 22 sena u profondament affettwat l-immaġni ta' Barcelona, kif Núñez ikkontrolla l-politika stretta fir-rigward ta' pagi u dixxiplina, li ħalla plejer kbar bħal Diego Maradona, Romário u Ronaldo imorru aktar mit-talbiet tagħhom li jissodisfaw.
Ġove (mitoloġija)
Anki Ġove, bħal parti l-kbira tad-divinità Rumani, m'għandux mitoloġija propja u ġie assimilat ma' Żeus tal-mitloġija Griega, fejn ġie anki assoċjat ma' leġġendi li il-veru Ġove Ruman qatt ma ħa sehem fihom.
San Pietruburgu
daqsminuri|Kartolina ta’ San Pietruburgu San Pietruburgu (bir-Russu: Санкт-Петербург; trażlitterat: Sankt-Peterburg, IPA: <span title="Representation in the International Phonetic Alphabet (IPA)" class="IPA">[ˈSankt pʲɪtʲɪrˈburk]; bl-Ingliż: Saint Petersburg ), li qabel kienet magħrufa bħala Petrograd (1914-1924) u wara Leningrad (1924-1991), hija t-tieni l-ikbar belt fir-Russja. Il-belt tinsab fuq ix-xmara Neva, fil-kap tal-Golf tal-Finlandja fil-Baħar Baltiku, b’popolazzjoni ta’ madwar 5.4 miljun resident. Hija r-raba l-iktar belt popolata fl-Ewropa, l-iktar belt popolata fil-Baħar Baltiku, kif ukoll l- iktar belt fit-Tramuntana tad-dinja b’iktar minn miljun resident. Bħala port Russu importanti fil-Baħar Baltiku, il-belt hija amministrata bħala belt federali.